Teodoro de Faria

Teodoro de Faria (Funchal, 1930eko abuztuaren 24a – ibidem, 2025eko abuztuaren 23a) portugaldar elizgizon katolikoa izan zen, 1982tik 2007ra Funchalgo apezpikua izan zena.

 Bizitza 
Teodoro de Faria Funchalen jaio zen 1930eko abuztuaren 24an eta 1956ko irailaren 22an apaiztu zen Funchalgo katedralean. 1966an, ordenatu eta hamar urtera, Erromako Pontifize Eskola Portugaldarreko errektoreorde izendatu zuten  eta geroago Pontifize Eskolako errektore eta San Antonio elizako parroko.

1982ko martxoaren 10ean, Joan Paulo II.a aita santuak Funchalgo apezpiku izendatu zuen. Erromako San Antonio elizan ordenatu zuten urte bereko maiatzaren 16an. Kontsakratzaile nagusia Maximilien de Fürstenberg kardinala izan zen eta besteak, berriz, Aurelio Sabattani eta Maurílio Jorge Quintal de Gouveia artzapezpikuak. Maiatzaren 30ean hartu zuen kargua.

1986an Migrazio eta Turismorako Portugalgo Apezpiku Batzordeko presidente izendatu zuten, eta bi urte geroago Migratzaileen eta Ibiltarien Pontifize Batzorde kide hautatu zuten. Portugalgo apezpiku-konferentzia ordezkatu zuen Europako Erkidegoko Apezpiku Konferentzietako Batzordean.

2007ko martxoaren 8an, Benedikto XVI.a aita santuak bere erretiroa onartu zuen. Funchalgo apezpiku emeritu gisa, gutxi parte hartu zuen Madeirako bizitza publikoan, ekitaldi erlijioso eta akademiko nagusietan bakarrik agertuz.

2008ko ekainaren 6an, Henrike Printzearen Ordenako Ofizial Handi izendatu zuten.

Frederico Cunha apaiz brasildarra haurren tratu txarrarengatik atxilotu zutenean, Teodoro de Fariak protesta egin zuen, «Jesukristo bezain errugabea» zela eta «juduen eraso bidegabea» jasan zuela esanez.

2025eko abuztuaren 23an hil zen, 95 urte bete baino egun bat lehenago.

 Ondorengotza apostolikoa 

 Erreferentziak 

 Kanpo estekak 

Kategoria:Madeiratarrak
Kategoria:Portugalgo apaiz katolikoak
Kategoria:Joan Paulo II.ak izendatutako apezpikuak